Pakayungkung kastila

Ing pakayungkung kastila (Senna alata), a awsan dang Candle Bush, Candelabra Bush, Empress Candle Plant, Ringworm Tree o candletree king Ingles, ampong akapulko king Tagalug, metung yang maulagang tanaman a panulu ampong tanaman a manyampaga king subfamily Caesalpinioideae. Metung yang species ning Senna a neng kayi, kakawani da king sarili nang genus, ing Herpetica.

Katutubu ya king Mexico, ing pakayungkung kastila, at malyari yang akit kareng miayaliwang lugal. Kareng lugal a malisangan o tropics, miraras ya kareng lugal a 1,200 metru kátas. Metung yang species a mapanyakup o invasive species king Austronesia. 

Manga 3–4 m ya kátas iting palungpung, at deng bulung na 50–80 cm la kaba. Lupa yang dilong kandila ing kumpul da reng sampaga na. Ing bunga na, anti yang matulid a pod a miraras yang 25 cm kátas. Mikakalat la reng kayang bini kapamilatan na ning danum o deng animal. Misasara la reng bulung neng dadalumdum. 

Dalerayan

Pikwanan

 http://www.hear.org/pier/species/senna_alata.htm 
 http://www.ildis.org/

alata